Na podlagi Odloka o proračunu občine Izola za leto 2013 (Uradne objave, št. 25/2012), Pravilnika o postopkih za izvrševanje proračuna (Uradni list RS, št. 50/2007, 114/2007, 61/2008, 99/2009), Pravilnika o dodeljevanju finančnih spodbud za razvoj podjetništva in gospodarstva v občini Izola (Uradne objave, št. 7/2013), mnenja Ministrstva za finance o shemi *de minimis* pomoči Občine Izola, št. 441-77/2013/4, ter sklepa župana, št. 410-178/2013, objavlja Občina Izola naslednji

**JAVNI RAZPIS**

**za dodelitev finančnih sredstev za spodbujanje razvoja podjetništva in gospodarstva v občini Izola za leto 2013**

1. **NAROČNIK:** Občina Izola, Sončno nabrežje 8, 6310 Izola (v nadaljevanju občina).
2. **PREDMET JAVNEGA RAZPISA**

Predmet javnega razpisa so nepovratna denarna sredstva (subvencije), ki se dodeljujejo za spodbujanje razvoja podjetništva in gospodarstva v občini Izola v letu 2013.

1. **VIŠINA RAZPOLOŽLJIVIH SREDSTEV**

Okvirna višina razpoložljivih proračunskih sredstev za izvedbo razpisa je 150.000 EUR. Proračunska sredstva se dodeljujejo kot nepovratna sredstva skladno s pravili o dodeljevanju državnih pomoči »de minimis«.

Sredstva so zagotovljena v proračunu občine Izola za leto 2013 in bremenijo proračunsko postavko 1402 – Pospeševanje in podpora gospodarski dejavnosti.

Sredstva se razpisujejo za naslednje ukrepe:

|  |  |
| --- | --- |
| ***UKREP:*** | ***OKVIRNA VIŠINA SREDSTEV v EUR*** |
| 1. SSpodbujanje začetnih investicij in investicij v razširjanje dejavnosti in razvoj | 100.000,00 |
| 1. SSpodbujanje promocijskih aktivnosti podjetij | 20.000,00 |
| 1. SSubvencioniranje stroškov za delovanje mladih podjetij | 30.000,00 |

1. **UPRAVIČENCI**

Upravičeni prejemniki so samostojni podjetniki ter mikro, male in srednje gospodarske družbe, ki so registrirane po Zakonu o gospodarskih družbah. Za ugotavljanje velikosti gospodarske družbe se uporablja veljavna opredelitev velikosti podjetij EU, ki velja za področje državnih pomoči (Uredba Komisije (ES) št. 800/2008).

Podjetja imajo sedež dejavnosti na območju občine Izola.

Predmet subvencije so upravičeni stroški, nastali v obdobju od 22.10.2012 do 21.10.2013.

Do finančnih spodbud niso upravičena podjetja iz dejavnosti iz sektorjev ribištva in ribogojstva po opredelitvi Uredbe Sveta (ES) št. 104/2000, premogovništva po opredelitvi Uredbe (ES) št. 1407/2002 in primarne proizvodnje kmetijskih proizvodov iz seznama v Prilogi I k Pogodbi o ustanovitvi Evropske skupnosti. Pomoči niso pogojene s prednostjo rabe domačega blaga pred rabo uvoženega in pomoči, dodeljene podjetjem, ki delujejo v cestnoprometnem sektorju, niso namenjene za nabavo vozil za cestni promet tovora.

Prav tako do sredstev niso upravičena podjetja, ki:

* so v prisilni poravnavi, stečaju ali likvidaciji,
* so podjetja v težavah, ki dobivajo pomoč po posebnem programu za reševanje in prestrukturiranje,
* so podjetja, ki so že prejela državno pomoč, pa naložbe oziroma storitve niso izvedla v skladu s podpisano pogodbo,
* so že koristila pomoč za posamezne namene do višine, ki jo omogočajo posamezna pravila dodelitve državnih pomoči,
* nimajo pravočasno in v celoti poravnanih obveznosti do občine Izola,
* so v fazi vračanja neupravičeno prejete državne pomoči,
* so za iste upravičene stroške, ki jih navajajo v svoji vlogi na javni razpis, pridobili sredstva iz državnega, lokalnega proračuna ali mednarodnih virov,
* nimajo poravnanih vseh davkov in prispevkov,
* v skladu z Uredbo niso upravičena do državne pomoči.

1. **POGOJI ZA PRIDOBITEV SUBVENCIJE**

Upravičenec mora ob prijavi na javni razpis (izjava) navesti, pri katerih dajalcih pomoči in v kakšnem znesku kandidira oziroma je kandidiral za dodelitev pomoči po pravilu »de minimis« v tekočem koledarskem letu.

Upravičenec mora ob prijavi na javni razpis predložiti izjavo, da za iste upravičene stroške ne prejema pomoči po drugih predpisih oziroma da s predvidenim zneskom pomoči »de minimis« niso presežene predpisane intenzivnosti iz 5. člena Pravilnika o dodeljevanju finančnih spodbud za razvoj podjetništva in gospodarstva v občini Izola.

Finančna sredstva se dodeljujejo po pravilu »de minimis«, kar pomeni, da skupna pomoč de minimis, dodeljena istemu upravičencu, ne sme presegati 200.000,00 EUR v zadnjih treh proračunskih letih. Skupna pomoč de minimis, dodeljena istemu podjetju, ki deluje v cestnoprometnem sektorju, pa ne sme presegati 100.000,00 EUR v zadnjih treh proračunskih letih.

Ti meji se uporabljata ne glede na to, iz katerih virov (sredstva občinskega proračuna, javna sredstva Republike Slovenije ali EU) je pomoč dodeljena.

Upravičenec, pri katerem se ugotovi, da je sredstva pridobil nezakonito ali jih porabil nenamensko, mora vrniti vsa pridobljena sredstva skupaj z zakonitimi zamudnimi obrestmi.

Za ostala določila se upoštevajo določila Pravilnika o dodeljevanju finančnih spodbud za razvoj podjetništva in gospodarstva v občini Izola.

1. **UKREPI IN MERILA**
2. ***Spodbujanje začetnih investicij in investicij v razširjanje dejavnosti in razvoj***

NAMEN: je sofinanciranje upravičenih stroškov za materialne in nematerialne investicije.

POGOJI ZA PRIDOBITEV POMOČI:

* investira se v opredmetena osnovna sredstva za ustanovitev, razširitev oziroma razvoj obstoječega obrata v smislu bistvenih sprememb proizvoda ali proizvodnega procesa obstoječega obrata in sicer v predelovalni, storitveni ali razvojno – raziskovalni dejavnosti.
* na podlagi tega javnega razpisa bo posameznemu upravičencu sofinancirana le ena investicija, ki predstavlja zaključeno celoto.

Investicija se mora ohraniti na območju občine vsaj dve leti po dodelitvi sredstev.

VIŠINA POMOČI:

Skupna višina odobrenih sredstev ne sme presegati 60% upravičenih stroškov celotne vrednosti posamezne investicije. Kot vrednost posamezne investicije se štejejo neto stroški investicije (brez DDV). Maksimalna višina zneska odobrenih sredstev za sofinanciranje investicije znaša 10.000 EUR.

UPRAVIČENI STROŠKI:

* stroški materialnih investicij, ki pomenijo investicijo v opredmetena osnovna sredstva (novi stroji in oprema, nakup zemljišč, stroški komunalnega in infrastrukturnega opremljanja zemljišč, stroški gradnje in/ali nakupa objekta);
* stroški nematerialnih investicij, ki pomenijo investicijo v neopredmetena osnovna sredstva (nakup patentov, licenc, znanja in izkušenj – knowhow ali nepatentiranega tehničnega znanja, ter programske opreme).

UPRAVIČENCI PREDLOŽIJO NASLEDNJO DOKUMENTACIJO:

* prijavni obrazec **1** z zahtevanimi prilogami:

1. Potrdilo o plačanih davkih, prispevkih in drugih obveznih dajatvah od pristojne izpostave DURS-a (ne sme biti starejše od 30 dni od datuma oddaje prijave),

2. Dokazilo o obstoju družbe/samostojnega podjetnika: kopija izpisa iz Poslovnega registra Slovenije, izdane s strani AJPES-a; to dokazilo pridobi Občina Izola,

3. Dokazila za uveljavljanje subvencije (kopije računov ter kopije potrdil o plačilu računov),

4. Izpolnjena in podpisana izjava o strinjanju z razpisnimi pogoji,

5. Izpolnjena in podpisana izjava o pridobitvi sredstev,

6. Dispozicija projekta,

7. Podpisan in parafiran vzorec pogodbe.

MERILA:

Komisija bo vloge ocenila na podlagi spodnjih meril:

|  |  |
| --- | --- |
| ***Merilo*** | ***max. št. točk*** |
| *Velikost podjetja* | 4 |
| *Dolžina obstoja podjetja* | 3 |
| *Razpolaganje s poslovnimi prostori/opremo* | 3 |
| *Nakup opreme* | 4 |
| *Pomembnost investicije za poslovanje* | 3 |
| *Vpliv investicije* | 3 |
| *Finančni načrt programa* | 2 |
| *Pomen programa za spodbujanje razvoja gosp. in podjetništva v občini Izola* | 3 |

Vloge se ocenijo in se, glede na zbrano število točk, razvrstijo od vloge z najvišjim številom točk do vloge z najnižjim številom točk. Merila so podrobneje opredeljena v razpisni dokumentaciji.

1. ***Promocijske aktivnosti podjetij***

NAMEN:

* sofinanciranje upravičenih stroškov za udeležbo podjetnikov na sejmih doma in v tujini,
* spodbujanje promocijskih aktivnosti podjetij.

POGOJI ZA PRIDOBITEV POMOČI:

* udeležba na sejmih doma in v tujini,
* občina bo sofinancirala stroške najetja sejemskega prostora in postavitve stojnice na sejmu ali razstavi doma ali v tujini.

VIŠINA POMOČI:

* do 60 % upravičenih stroškov oz. maksimalno 3.000,00 EUR na vlagatelja.

Pri odobritvi sredstev se upoštevajo neto upravičeni stroški (brez DDV).

UPRAVIČENI STROŠKI:

* stroški priprave in organizacije promocijske akcije podjetja (najem tehnične in druge prireditvene opreme, stroški oglaševanja in izdelave promocijskega materiala, oglaševanje, stroški programa zunanjih izvajalcev,…)

UPRAVIČENCI PREDLOŽIJO NASLEDNJO DOKUMENTACIJO:

* prijavni obrazec **2** z zahtevanimi prilogami:

1. Potrdilo o plačanih davkih, prispevkih in drugih obveznih dajatvah od pristojne izpostave DURS-a (ne sme biti starejše od 30 dni od datuma oddaje prijave),
2. Dokazilo o obstoju družbe/samostojnega podjetnika: kopija izpisa iz Poslovnega registra Slovenije, izdane s strani AJPES-a; to dokazilo pridobi Občina Izola,
3. Dokazila za uveljavljanje subvencije (kopije računov ter kopije potrdil o plačilu računov),
4. Dispozicija projekta,
5. Stroškovnik prijavljene promocijske aktivnosti,
6. Izpolnjena in podpisana izjava o strinjanju z razpisnimi pogoji,
7. Izpolnjena in podpisana izjava o pridobitvi sredstev,
8. Podpisan in parafiran vzorec pogodbe.

MERILA:

Komisija bo vloge ocenila na podlagi spodnjih meril:

|  |  |
| --- | --- |
| ***Merilo*** | ***max. št. točk*** |
| *Izvajanje promocijskih aktivnosti na domačem trgu* | 3 |
| *Izvajanje promocijskih aktivnosti na tujih trgih* | 5 |
| *Promocija izdelkov lastnega razvoja* | 5 |
| *Promocija lastnih storitev* | 3 |
| *Skupna promocija najmanj 2 podjetij* | 5 |
| *Podjetja do vključno 5 zaposlenih* | 4 |
| *Podjetja nad 5 zaposlenih* | 2 |

Vloge se ocenijo in se, glede na zbrano število točk, razvrstijo od vloge z najvišjim številom točk do vloge z najnižjim številom točk. Merila so podrobneje opredeljena v razpisni dokumentaciji.

1. ***Subvencioniranje stroškov za delovanje mladih podjetij***

NAMEN:je olajšati delovanje mladih podjetij in spodbuditi nastanek novih, subvencionirati stroške njihovega poslovanja ter prispevati k ugodnejšemu okolju za razvoj podjetništva. Cilj javnega razpisa je znižati stroške mladim podjetjem.

POGOJI ZA PRIDOBITEV POMOČI:

* do sredstev so upravičene osebe, ki imajo sedež na območju občine Izola, ki so registrirale dejavnost v skladu z obstoječo zakonodajo kot pravne ali fizične osebe ter na trgu opravljajo pridobitno dejavnost,
* do subvencije so upravičeni subjekti, ki imajo registrirano dejavnost manj kot 3 leta,

Na razpis se lahko prijavijo vlagatelji, ki so svoje podjetje ustanovili po 22. oktobru 2010 pa do21. oktobra 2013 (datum oddaje vlog na razpis).

VIŠINA POMOČI:

* do višine 100% upravičenih stroškov,
* je za posameznega upravičenca največ 3 leta.

UPRAVIČENI STROŠKI:

* stroški računovodskih storitev,
* stroški za članstvo v obrtni zbornici,
* stroški pavšalnega prispevka za pokojninsko in invalidsko zavarovanje za zavezance, ki opravljajo dejavnost kot postranski poklic.

Posamezen vlagatelj lahko prijavi mesečno upravičene stroške največ v višini (vrednost brez DDV):

* stroške računovodskih storitev v višini do 80 EUR,
* stroške za članstvo v obrtni zbornici v višini do 30 EUR,
* stroške pavšalnega prispevka za pokojninsko in invalidsko zavarovanje v višini 32 EUR.

UPRAVIČENCI PREDLOŽIJO NASLEDNJO DOKUMENTACIJO:

* prijavni obrazec **3** z zahtevanimi prilogami:

1. Potrdilo o plačanih davkih, prispevkih in drugih obveznih dajatvah od pristojne izpostave DURS-a (ne sme biti starejše od 30 dni od datuma oddaje prijave),
2. Dokazilo o obstoju družbe/samostojnega podjetnika: kopija izpisa iz Poslovnega registra Slovenije, izdane s strani AJPES-a; to dokazilo pridobi Občina Izola,
3. Dokazila za uveljavljanje subvencije (kopije računov ter kopije potrdil o plačilu računov),
4. Izračun zaprošene višine sredstev,
5. Dispozicija,
6. Izpolnjena in podpisana izjava o strinjanju z razpisnimi pogoji,
7. Izpolnjena in podpisana izjava o pridobitvi sredstev,
8. Podpisan in parafiran vzorec pogodbe.

MERILA:

Komisija bo vloge ocenila na podlagi spodnjih meril:

|  |  |
| --- | --- |
| ***Merilo*** | ***max. št. točk*** |
| *Čas ustanovitve podjetja* | 52 |
| *Program oz. koncept dejavnosti* | 33 |
| *Zaposlenost vlagatelja v podjetju* | 15 |

Vloge se ocenijo in se, glede na zbrano število točk, razvrstijo od vloge z najvišjim številom točk do vloge z najnižjim številom točk. Merila so podrobneje opredeljena v razpisni dokumentaciji.

1. **OBDOBJE ZA PORABO DODELJENIH SREDSTEV**

Dodeljena sredstva morajo biti porabljena v proračunskem letu 2013 v skladu s predpisi, ki določajo izvrševanje proračuna.

1. **ROK ZA PREDLOŽITEV PRIJAV IN NAČIN PREDLOŽITVE**

Javni razpis je odprt od dneva objave do **21.10.2013**. Prijavitelji oddajo vloge v obdobju od objave razpisa do 21.10.2013. Kot pravočasna se šteje vloga, ki bo najkasneje do 21.10.2013 do 14. ure prispela po pošti, oziroma bo osebno oddana na naslov:OBČINA IZOLA, Sončno nabrežje 8, 6310 Izola. Prepozne vloge bodo s sklepom zavržene.

Prijava mora biti izpolnjena na ustreznem prijavnem obrazcu, vsebovati mora vse v obrazcu zahtevane podatke in priloge in mora biti na ustreznih mestih podpisana in žigosana. Prijave morajo biti oddane v zaprti ovojnici ter ustrezno označene. Na sprednji strani ovojnice mora biti napisano: **»NE ODPIRAJ – PRIJAVA NA JAVNI RAZPIS – podjetništvo in gospodarstvo, ukrep št. \_\_\_\_\_\_\_\_!«.**

Na hrbtni strani ovojnice morajo biti navedeni podatki o prijavitelju.

V primeru, da se prijavitelj prijavlja za več ukrepov, mora biti vsaka prijava v svoji ovojnici. Oddaja prijave pomeni, da se prijavitelj strinja z vsemi pogoji javnega razpisa.

1. **OBRAVNAVANJE PRIJAV**

Odpiranje prijav bo v roku 5 dni po preteku roka za oddajo prijav. Odpiranje prijav ne bo javno. Pravočasno prispele prijave bo pregledala strokovna komisija imenovana s sklepom župana št. 410-178/2013.

Prijava je formalno popolna, če vsebuje vse obrazce in zahtevane priloge, ki jih določa razpisna dokumentacija. Prijava je vsebinsko popolna, če je prijavljen projekt oziroma aktivnost skladna s posameznim ukrepom oziroma upravičenimi stroški. Prepozne prijave, prijave, ki niso oddane na obrazcih razpisne dokumentacije in vsebinsko nepopolne prijave, se s sklepom zavržejo. Prijave, ki ne bodo izpolnjevale razpisnih pogojev in kriterijev upravičenosti do dodelitve sredstev, bo komisija zavrnila. Prijavitelje, katerih prijave bodo nepopolne, bo komisija v roku petih dni od dneva odpiranja prijav pisno pozvala, da prijave dopolnijo. Če pozvani prijavitelji v zahtevanem roku nepopolnih prijav ne bodo dopolnili ali pa jih bodo dopolnili neustrezno, se prijave zavržejo kot nepopolne. Za vse popolne prijave bo komisija na podlagi pogojev, ki so navedeni v javnem razpisu, pripravila predlog razdelitve sredstev.

Razpisana sredstva se bodo upravičencem dodelila do porabe razpoložljive višine sredstev, razpisane za posamezen ukrep. V primeru večjega števila upravičencev se bo delež sofinanciranja oziroma pomoči sorazmerno znižal. V kolikor za posamezen ukrep ne bo nobene prijave ali pa bodo, kljub dodelitvi maksimalno dovoljene pomoči, sredstva ostala neporabljena, se bodo ta sredstva prerazporedila na drug ukrep znotraj javnega razpisa.

Na podlagi predloga komisije o razdelitvi sredstev, bo pristojni organ občine izdal odločbe o višini dodeljenih sredstev. Zoper odločbo lahko upravičenec vloži pritožbo županu v roku petnajst (15) dni od njene vročitve. Odločitev župana je dokončna. Vložena pritožba ne zadrži podpisa pogodb z ostalimi izbranimi prejemniki sredstev.

O izidu javnega razpisa bodo prijavitelji obveščeni najkasneje v 40 dneh od dneva odpiranja prijav. S posameznimi upravičenci, ki so prejemniki finančnih sredstev po tem razpisu, se sklene pogodba, v kateri se določa medsebojne pravice in obveznosti. Če se upravičenec v roku petnajst dni od prejema poziva ne odzove k podpisu pogodbe, se šteje, da je enostransko odstopil od prijave na razpis in od odobrenih sredstev.

1. **IZGUBA PRAVICE DO DODELITVE SREDSTEV, NERAZDELJENA SREDSTVA**

Upravičenec izgubi pravico do dodelitve odobrenih sredstev oziroma sorazmernega dela odobrenih sredstev, v kolikor v roku iz VII. točke tega razpisa ne realizira oziroma ne realizira v celoti aktivnosti, za katero so mu bila z odločbo sredstva odobrena.

V primeru, da prijavitelj ne realizira prijavljenega projekta oziroma aktivnosti, v naslednjem javnem razpisu ne more pridobiti sredstev na podlagi Pravilnika o dodeljevanju finančnih spodbud za razvoj podjetništva in gospodarstva v občini Izola**.**

1. **RAZPISNA DOKUMENTACIJA**

Razpisna dokumentacija je brezplačna ter od dneva objave do izteka roka za oddajo ponudb dosegljiva na spletni strani občine Izola, [www.izola.si](http://www.izola.si/), zainteresirani ponudniki pa jo lahko v času uradnih ur prevzamejo tudi v sprejemni pisarni Občine Izola, Sončno nabrežje 8, 6310 Izola. Dodatne informacije v zvezi z razpisom dobijo zainteresirani v času uradnih ur po telefonu 05/6600103, ali po el. pošti na: irena.zavrtanik@izola.si

Številka: 410-178/2013

Datum: 3. 10. 2013

Župan

mag. Igor KOLENC